Роза Аманова

Роза Аманова — ырчы, дастанчы, комузчу. КР Эмгек сиңирген артисти (1998), Кыргыз Республикасынын Эл артисти (2009), Токтогул Сатылганов атындагы мамлекеттик сыйлыктын лауреаты (2011).

 Өмүр баяны 
Токтогул районунун Токтогул шаарчасында 1973-жылы 23-февралда туулган. 

1991-жылы М.Күрөңкеев атындагы Кыргыз мамлекеттик музыкалык окуу жайын, 1993-жылы Б.Бейшеналиева атындагы Кыргыз мамлекеттик искусство институтун, 1997-жылы Кыргыз улуттук консерваториясын бүтүргөн.

1998-жылы Курмангазы атындагы Казакстан мамлекеттик консерваториясынын «Казак музыкасы жана дүйнөлүк музыканы изилдөө» кафедрасына аспирантурага кабыл алынган. 

1999–2000-жж. Кыргыз Республикасынын Улуттук консерваториясынын Салттуу музыка жана фольклор кафедрасынын окутуучусу, 2004-жылы өзү уюштурган Салттуу музыкалык борбордун жетекчиси, 2008-2018-ж.ж Кыргыз-Түрк «Манас» университетинде доцент, профессор.

2006-жылы Искусство таануу илимдеринин кандидаты, 2017-жылы Искусство таануу илимдеринин доктору.

Ал «Мен сени сагынгым келет», «Ала-Тоо көрккө келбейт эл болбосо», ж.б. обондордун автору.

«Курманбек», «Олжобай менен Кишимжан» аттуу эпосторду айткан дастанчы.

Бир нече оозеки адистик музыкага багытталган илимий макалалардын, жети компакт-дисктин (анын ичинен “Курманбек” эпосунун толук айтылышы – 5 компакт-диск) автору.

 Аткарылып жүргөн чыгармалары 
 «Ала-Тоо көрккө келбейт эл болбосо» с. Барпыныкы
 «Мен сени сагынгым келет» с А.Өмүркановдуку
 «Ооган ыйы» с. К.Иманалиевдики
 «Мен да сенин таалайыңа жазылгам» с. Б.Чотурованыкы
 «Алматыга бараткан кыз» с. Р.Аманованыкы

 Интернеттеги шилтемелер 
Роза Аманова жөнүндө орус тилинде
 “Эгемендүүлүккө эмгеги өткөн 20 аялзаты”: Көп кырдуу талант Роза Аманова
"Энелердин ыйын" ырга салган Роза
Роза Аманова: Салттуу өнөрлөрүбүздү сактап калышыбыз керек
Кыргызстандын эгемендигинин 20-жылы Стамбулда белгиленди
ЭЛДИК МУЗЫКАНЫН ЖАРЧЫСЫ

Категория:Кыргыз музыкасы
Категория:Инсандар
Категория:Нарын облусу